title: رمزي بوخيام
text: رمزي بوخيام، تولد ف 14 شتنبر 1993 ف هولاندا، هو سورفور مغريبي.
  
  حياتو 
  تولد رمزي بوخيام ف شتنبر 1993 ف هولاندا قريب من أمسطردام، من بو مغريبي أصلو من ݣلميم توفا ف 2005 ؤ مو هولاندية خدامة ف سياحة. عندو لجنسية ديال لبلدان بجوج. كبر رمزي ف مدينة أݣادير، فين بدا كيطريني ؤ عمرو تسع سنين.
  
  ف يوليوز 2007، رحل معا مو ؤ خوه ل فرانصا ؤ بضبط ف مدينة أنݣلي، فين تقيد معا لفرقة د بياريطز أسوسياسيون سورف كلوپ ؤ ف عمرو ربعطاش لعام.
  
  لكاريير 
  ف 2012، ربح بوخيام لبوطولة لؤروپية د سورف د شباب. لعام لي من بعد، تكلاصا تاني ف لبوطولة د لعالام د شباب.
  
  بوخيام ربح جوج مسابقات ف فرانصا ديال سيرية ديال تصفيات لعالامية لي تابعة ل بوطولة لعالم د سورف؛ لمسابقة د پرو أنݣلي ف 2017 ؤ لاكانو پرو ف 2018.
  
  ف 2019، شارك ف لعاب لعالامية د سورف ف ميازاكي (جاپون) ؤ وصل فيها ل راوند 6، شي لي خلاه يتأهل ل لعاب لؤلمپية ؤ ياخد لبلاصة لي مخصصة ل إفريقيا. ب هاد تأهل بوخيام ولا أول مغريبي كيضمن لمشاركة ف لؤلمپياد د طوكيو ؤ أول مغريبي، عربي، إفريقي كيشارك ف رياضة د سورف. بوخيام هو واحد من جوج أفارقة مشاركين ف سورف ف لعاب لؤلمپية، معا لجنوب إفريقية بيانكا بويتنداݣ.
  
  ف 14 يوليوز 2021، ختارتو لجنة لوطنية لؤلمپية لمغريبية هو ؤ لبوكسورا أميمة بلحبيب باش يهزو ضراپو د لمغريب ف لفتيتاح د لعاب لؤلمپية د طوكيو 2020.
  
  عيون لكلام
  
  لمزاود 
  
  ناس حيين
  زيادة 1993
  سورفور مغريبي
  مقالة ب جودة مابيهاش (تصنيف د إحصائيات لمينحة د 2023)
  هولانديين من أصل مغريبي
  ناس د أݣادير